Geldwa-veiligheidswag in Wes-Kaap beroof | Maroela Media
Geldwa-veiligheidswag in Wes-Kaap beroof
'n Veiligheidswag van 'n geldwa is Donderdag in Parow, in die Wes-Kaap, van 'n onbekende bedrag geld beroof.
Volgens kaptein Frederick van Wyk, 'n woordvoerder van die Wes-Kaapse polisie, het die geldwa by 'n vulstasie stil gehou waar die beampte geld moes oplaai.
"Die wag het die geld gaan haal en was op pad terug na die geldwa toe 'n groep van vier mans hom oorrompel en van die geld beroof het. Hulle het met die geld gevlug. Geen inhegtenisname is tot dusver gemaak nie. Niemand is in die voorval beseer nie.